b'\n_START_ARTICLE_\nZastava M70 (pi\xc5\xa1tola)\n_START_SECTION_\nDizajn\n_START_PARAGRAPH_\nPi\xc5\xa1tola M70 deluje na principu kratkega trzanja cevi. Kljub temu, da cev pri streljanju ostane fiksna, se pri razdiranju enostavno odstrani. Spro\xc5\xbeilec je enojnega delovanja, zato ga je potrebno pri naboju v cevi ro\xc4\x8dno napeti pred samim strelom. Kladivce je zunanje in vidno. Pri razdrtju je mehanizem kladivca v enem kosu. Varovalka je name\xc5\xa1\xc4\x8dena na levi strani oro\xc5\xbeja v vi\xc5\xa1ini palca. V polo\xc5\xbeaju odklenjeno je vidna rde\xc4\x8da pika in ro\xc4\x8dica varovalke je spu\xc5\xa1\xc4\x8dena. Ro\xc4\x8daj pi\xc5\xa1tole je ergonomsko oblikovan in pokrit s plasti\xc4\x8dnimi platnicami. Gumb utrjevala okvirja za strelivo se nahaja za spro\xc5\xbeilcem. Pi\xc5\xa1tola ima klasi\xc4\x8den fiksen prednji in zadnji merek. V kalibru 7,65 mm sprejme okvir 8 nabojev. Pi\xc5\xa1tola je za svoje dimenzije nekoliko te\xc5\xbeka, vendar se to pozitivno odra\xc5\xbea pri streljanju z manj\xc5\xa1im trzajem. Pi\xc5\xa1tola je kvalitetne izdelava in ima dolgo \xc5\xbeivljenjsko dobo.\n_START_SECTION_\nUporaba\n_START_PARAGRAPH_\nV sedemdesetih letih prej\xc5\xa1njega stoletja, je bila pi\xc5\xa1tola eno najbolj raz\xc5\xa1irjenih slu\xc5\xbebenih oro\xc5\xbeij na podro\xc4\x8dju Jugoslavije. Uporabljala se je v milici (dana\xc5\xa1nji policiji), vojski in ostalih slu\xc5\xbebah. Zaradi _NEWLINE_manj\xc5\xa1ih dimenzij in \xc5\xa1ibkej\xc5\xa1ega naboja je bila enostavnej\xc5\xa1a za no\xc5\xa1enje in uporabo v primerjavi z dotedanjo pi\xc5\xa1tolo M 57. Pi\xc5\xa1tola se je zaradi svoje zanesljivosti uporabljala do konca prej\xc5\xa1njega stoletja in je \xc5\xa1e vedno prisotna kot rezervna oboro\xc5\xbeitev policijskih in voja\xc5\xa1kih sil na podro\xc4\x8dju Slovenije, Hrva\xc5\xa1ke, Bosne in Hercegovine, Srbije in Makedonije. Iz voja\xc5\xa1kih in policijskih prese\xc5\xbekov je danes omenjeno pi\xc5\xa1tolo mogo\xc4\x8de kupiti po celem svetu. Omenjeni model \xc5\xa1e vedno proizvaja Zastava Arms iz Srbije._NEWLINE_S tako pi\xc5\xa1tolo kalibra 7,65 mm je 22. avgusta 2016 v izolski bolni\xc5\xa1nici 70-letnik ubil zdravnika in policista, drugega policista pa ranil.'